section_heading: Župa Kornica
paragraph_text: Kasnije, 1673. i 1675., u svojem pohodu biskup Nikola Olovčić-Ogramić nije spomenuo Bastić, ali 1673. godine nabraja župe koje pripadaju samostanu u blizini Modriče i broj vjernika u njima. Župa Crkvište (Crkvina) imala je 1915 duša, Tremošnica 6300 duša, a Kornica 1418 duša. mini|desno|220 px|Stradanje i raseljavanje Hrvata katolika od strane Osmanlija Biskup izvještava o naglom nestajanju katoličkog pučanstva s ovih prostora zbog iseljavanja i apostazije. Premda je katolicizam u Posavini u to vrijeme podnio teške udarce, ipak je u preostalih sedam župa bilo još 20 234 katolika. (Fermendžin, Acta Bosnae, 374-5.). Dekretom kongregacije za propagandu vjere iz 1801. Tramošnica je pretvorena u župu, biskup fra Grgo Ilijić Varešanin Garevo je 1803. proglasio samostalnom kapelanijom.